મિત્રો આપના માટે ગોચર ગ્રહોનું ભ્રમણ જન્મના ચંદ્રથી ગુરૂ બુધ અને રાહુ ગ્રહનો બંધનયોગ અશુભફળ આપે છે. તેમ છતાં ધનતેરસના શુભ દિવસથી દોઢ માસ માટે જન્મના ચંદ્ર સામે મંગળગ્રહનું ભ્રમણ શુભ લક્ષ્મીયોગ આપે છે જે કાર્ય સફળતા અને આર્થિક રીતે શુભ રહેશે. મિલ્કત અને વિલવારસના કાર્યોનું નિરાકરણ મળશે. પતી ભાગીદારો અને વડિલો સાથે વિવાદો ન સર્જાય તે જોશો. સંતાનોનું આરોગ્ય ચિંતા આપી શકે છે. આર્થિક પરિસ્થિતિ અને જાહેર જીવનથી પ્રગતિ મળશે. કોર્ટ કચેરી અને મોસાળ પક્ષથી સહકાર મળશે. યાત્રા પ્રવાસ અને ધાર્મિક કાર્યોનું આયોજન સફળ થશે. આપના માટે દિવાળીના શુભ દિવસોમાં ઓમ લક્ષ્મી નારાયણો નમઃ ના જાપ કરવાથી સંપુર્ણ વર્ષ લાભ રહેશે. બહેનો અને વિદ્યાર્થી માટે સાનુકુળ સમય રહેશે.